CELEX: 32017R0950
Language: hr
Date: 2017-06-02 00:00:00
Title: Provedbena uredba Komisije (EU) 2017/950 оd 2. lipnja 2017. o izmjeni Provedbene uredbe (EU) br. 1068/2011 u pogledu najmanje količine pripravka endo-1,4-beta-ksilanaze dobivenog od Aspergillus niger (CBS 109.713) i endo-1,4-beta-glukanaze dobivenog od Aspergillus niger (DSM 18404) kao dodatka hrani za životinje za piliće uzgajane za nesenje i sve ptičje vrste za nesenje (nositelj odobrenja BASF SE) (Tekst značajan za EGP. )

3.6.2017   
               
               
                  HR
               
               
                  Službeni list Europske unije
               
               
                  L 143/5
               
            PROVEDBENA UREDBA KOMISIJE (EU) 2017/950
      оd 2. lipnja 2017.
      o izmjeni Provedbene uredbe (EU) br. 1068/2011 u pogledu najmanje količine pripravka endo-1,4-beta-ksilanaze dobivenog od Aspergillus niger (CBS 109.713) i endo-1,4-beta-glukanaze dobivenog od Aspergillus niger (DSM 18404) kao dodatka hrani za životinje za piliće uzgajane za nesenje i sve ptičje vrste za nesenje (nositelj odobrenja BASF SE)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
      budući da:
      
                  (1)
               
               
                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.
               
            
                  (2)
               
               
                  Upotreba pripravka endo-1,4-beta-ksilanaze dobivenog od Aspergillus niger (CBS 109.713) i endo-1,4-beta-glukanaze dobivenog od Aspergillus niger (DSM 18404) odobrena je Provedbenom uredbom Komisije (EU) br. 1068/2011 (2) na deset godina za piliće uzgajane za nesenje, pure za rasplod, pure uzgajane za rasplod, ostale manje značajne ptičje vrste (osim tovnih pataka) i ukrasne ptice.
               
            
                  (3)
               
               
                  U skladu s člankom 13. stavkom 3. Uredbe (EZ) br. 1831/2003, nositelj odobrenja predložio je izmjenu uvjeta odobrenja za taj pripravak smanjivanjem njegove najmanje količine s 560 TXU/kg na 280 TXU/kg i s 250 TGU/kg na 125 TGU/kg potpune krmne smjese za upotrebu kod pilića uzgajanih za nesenje i svih ptičjih vrsta za nesenje. Uz zahtjev su priloženi relevantni popratni podaci. Komisija je taj zahtjev proslijedila Europskoj agenciji za sigurnost hrane („Agencija”).
               
            
                  (4)
               
               
                  Agencija je u svojem mišljenju od 20. listopada 2016. (3) zaključila da pripravak endo-1,4-beta-ksilanaze dobiven od Aspergillus niger (CBS 109.713) i endo-1,4-beta-glukanaze dobiven od Aspergillus niger (DSM 18404) u novim predloženim uvjetima upotrebe ima potencijal učinkovitog djelovanja pri zahtijevanim najmanjim dozama od 280 TXU/kg i 125 TGU/kg potpune krmne smjese kod pilića uzgajanih za nesenje i svih ptičjih vrsta za nesenje. Agencija smatra da ne postoji potreba za posebnim zahtjevima za praćenje nakon stavljanja na tržište. Agencija je potvrdila i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
               
            
                  (5)
               
               
                  Ocjena pripravka endo-1,4-beta-ksilanaze dobivenog od Aspergillus niger (CBS 109.713) i endo-1,4-beta-glukanaze dobivenog od Aspergillus niger (DSM 18404) pokazuje da su ispunjeni uvjeti za njegovo odobrenje propisani člankom 5. Uredbe (EZ) br. 1831/2003.
               
            
                  (6)
               
               
                  Provedbenu uredbu (EU) br. 1068/2011 trebalo bi stoga na odgovarajući način izmijeniti.
               
            
                  (7)
               
               
                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU UREDBU:
      Članak 1.
      Prilog Provedbenoj uredbi (EU) br. 1068/2011 zamjenjuje se Prilogom ovoj Uredbi.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 2. lipnja 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 268, 18.10.2003., str. 29.
      
      
         (2)  Provedbena uredba Komisije (EU) br. 1068/2011 od 21. listopada 2011. o odobrenju enzimskog pripravka endo-1,4-beta-ksilanaze dobivenog od Aspergillus niger (CBS 109.713) i endo-1,4-beta-glukanaze dobivenog od Aspergillus niger (DSM 18404) kao dodatka hrani za životinje za piliće uzgajane za nesenje, pure za rasplod, pure uzgajane za rasplod, ostale manje značajne ptičje vrste (osim tovnih pataka) i ukrasne ptice (nositelj odobrenja BASF SE) (SL L 277, 22.10.2011., str. 11.).
      
         (3)  EFSA Journal 2016.; 14(11): 4626.
      
         PRILOG
         „
               PRILOG
               
                           Identifikacijski broj dodatka hrani za životinje
                        
                        
                           Naziv nositelja odobrenja
                        
                        
                           Dodatak hrani za životinje
                        
                        
                           Sastav, kemijska formula, opis, analitička metoda
                        
                        
                           Vrsta ili kategorija životinje
                        
                        
                           Najviša dob
                        
                        
                           Najmanja količina
                        
                        
                           Najveća količina
                        
                        
                           Ostale odredbe
                        
                        
                           Datum isteka valjanosti odobrenja
                        
                     
                           Jedinice aktivnosti/kg potpune krmne smjese s udjelom vlage od 12 %
                        
                     
                           
                              Kategorija zootehničkih dodataka hrani za životinje. Funkcionalna skupina: tvari za poticanje probavljivosti.
                           
                        
                     
                           4a7
                        
                        
                           BASF SE
                        
                        
                           Endo-1,4-beta-ksilanaza
                           EC 3.2.1.8
                           Endo-1,4-beta-glukanaza
                           EC 3.2.1.4
                        
                        
                           
                              Sastav dodatka hrani za životinje
                           
                           Pripravak endo-1,4-beta-ksilanaze dobiven od Aspergillus niger (CBS 109.713) i endo-1,4-beta-glukanaze dobiven od Aspergillus niger (DSM 18404) s najmanjom aktivnošću od:
                           
                                        
                                    
                                    
                                       u krutom stanju:
                                       5 600  TXU (1) i 2 500  TGU (2)/g.
                                    
                                 
                                        
                                    
                                    
                                       u tekućem stanju:
                                       5 600  TXU i 2 500  TGU/g.
                                    
                                 
                              Karakteristike aktivne tvari
                           
                           endo-1,4-beta-ksilanaza koju proizvodi Aspergillus niger (CBS 109.713) i endo-1,4-beta-glukanaza koju proizvodi Aspergillus niger (DSM 18404)
                           
                              Analitička metoda
                               (3)
                           
                           Za kvantifikaciju aktivnosti endo-1,4-beta-ksilanaze:
                           viskozimetrijska metoda temeljena na smanjenju viskoznosti nastale djelovanjem endo-1,4-beta-ksilanaze na supstrat koji sadržava ksilan (arabinoksilan pšenice) pri pH 3,5 i 55 °C.
                           Za kvantifikaciju aktivnosti endo-1,4-beta-glukanaze:
                           viskozimetrijska metoda temeljena na smanjenju viskoznosti nastale djelovanjem endo-1,4-beta-glukanaze na supstrat koji sadržava glukan (beta-glukan ječma) pri pH 3,5 i 40 °C.
                        
                        
                           Manje značajne vrste peradi za tov (osim tovnih pataka) i ukrasne ptice
                        
                        
                           —
                        
                        
                           280 TXU
                           125 TGU
                        
                        
                           —
                        
                        
                           
                                       1.
                                    
                                    
                                       U uputama za uporabu dodatka hrani za životinje i premiksā potrebno je navesti uvjete skladištenja i stabilnost pri toplinskoj obradi.
                                    
                                 
                                       2.
                                    
                                    
                                       Preporučene doze po kilogramu potpune krmne smjese:
                                       
                                                   —
                                                
                                                
                                                   manje značajne vrste peradi za tov (osim pataka) i ukrasne ptice: 280 – 840 TXU/125 – 375 TGU;
                                                
                                             
                                                   —
                                                
                                                
                                                   pilići uzgajani za nesenje i sve manje značajne ptičje vrste za nesenje: 280 – 840 TXU/125 – 375 TGU;
                                                
                                             
                                                   —
                                                
                                                
                                                   pure za rasplod, pure uzgajane za rasplod: 560 – 840 TXU/250 – 375 TGU;
                                                
                                             
                                 
                                       3.
                                    
                                    
                                       Subjekti koji posluju s hranom za životinje utvrđuju operativne postupke i organizacijske mjere namijenjene korisnicima dodatka i premiksā radi uklanjanja mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksā potrebno je nositi odgovarajuću osobnu zaštitnu opremu, uključujući zaštitu za dišne organe i kožu.
                                    
                                 
                        
                           11.11.2021.
                        
                     
                           Pilići uzgajani za nesenje i sve manje značajne ptičje vrste za nesenje
                        
                        
                           280 TXU
                           125 TGU
                        
                     
                           Pure za rasplod i pure uzgajane za rasplod
                        
                        
                           560 TXU
                           250 TGU
                        
                     ”
         
            (1)  1 TXU je količina enzima koja oslobađa 5 mikromola reducirajućih šećera (ekvivalenta ksiloze) iz arabinoksilana pšenice po minuti pri pH 3,5 i 55 °C.
         
            (2)  1 TGU je količina enzima koja oslobađa 1 mikromol reducirajućih šećera (ekvivalenta glukoze) iz beta-glukana ječma po minuti pri pH 3,5 i 40 °C.
         
            (3)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.